Frederikshavns skøjtende høge holder fast i toppen af tabellen. I aften gik det på Fyn ud over Odense Bulldogs. Odense bragte sig ellers foran i første periode, men føringen blev neutraliseret af Andrew Brennan, inden pause. I anden periode scorede Jesper Jensen og Thomas Søndergaard til 2-1 og 3-1 inden Mads Bech Christensen afgjorde det til 4-1 i tredje periode. White Hawks ligger nærmest isoleret på tredjepladsen, tolv point foran nummer fire, mens der er henholdsvis ti og ni point op til de to førende hold fra Herning og SønderjyskE.

Opsummering:
Frederikshavn White Hawks vandt sikkert på udebane over Odense i Ishockeyligaen.